Корнелия Нинова в декларация: Паралелната държава е обвила България като пашкул и я души! Борисов е съучастник! - About.bg - Анализи, Коментари\nКорнелия Нинова в декларация: Паралелната държава е обвила България като пашкул и я души! Борисов е съучастник!\nПаралелната държава е обвила България като пашкул и я души. Това заяви в декларация от името на парламентарната група на „БСП за България“ председателят на БСП Корнелия Нинова.\n„Управлението на Борисов нанесе много вреди на България, но има една огромна – обезсили институциите, разгради държавността и ги предаде на задкулисието. Днес задкулисието управлява държавата, но е време за равносметка и плащане на политическа сметка“, изтъква лидерът на БСП, цитирана от „Big5.bg“\nСпоред нея, ако премиерът не е знаел какво се случва в държавата, той не е за този пост. „Няма смисъл просто да го краси. Ако е знаел и не е взел мерки, той е съучастник. Днес той трябва да отговаря, а не поредният му бушон“, категорична бе Корнелия Нинова.\nПравителството управлява не с видими решения на институциите, а с невидими записки между бизнесмени, каза от парламентарната трибуна Нинова, цитирана от „Фокус“.\n„Правителството управлява не с видими решения на институциите, а с невидими записки между бизнесмени. Правителството управлява не с контрол върху държавната комисия по хазарта и НАП, а с ценни указания към девойките в държавни служби. Докато ни обяснявахте, как 20 млн. за деца с увреждания ще сринат бюджета и ги няма в държавата, виждаме, че едни 20 млн. са се размятали за финансиране на медии. Свобода на словото ли? Това изглежда е илюзия в България“, каза още Нинова.\nЦелта ни е възстановяване на икономиката и грижа за хората, правителството нито разбира тази цел, нито има капацитет да я изпълни, каза още лидерът на БСП Корнелия Нинова.\nСпоред нея са необходими промени, за които от „БСП за България“ говорят отдавна. „Промени в модела на здравеопазване, в икономическия и социален модел. Нашата цел е възстановяване на икономиката и грижа за хората. Никой да не бъде забравен. Правителството на ГЕРБ и „Обединени патриоти“ нито разбира тази цел, нито има капацитет да я изпълни. Тяхната е оцеляване докрая на мандата. Икономическите и социални мерки на управляващите не работят. Доказват го фактите, близо 150 хил. нови безработни, 1% получили помощ по мярката 60 на 40. Два месеца милиони хора, обеднели без работа и доходи при ръст на цените между 10 и 15 %. Излъгани земеделци, че държавата ще им изкупи продукцията. Излъгани също, че държавата ще им осигури да влязат в търговските вериги. Общини на прага на фалита, данъчни промени, направени с думите на премиера: „Ще пробваме и ако не работи, ще ги отменим“. Т.е. работа на парче, на принципа проба-грешка, нестабилност, несигурност и липса на перспектива. Така не се управлява държава“, изтъкна лидерът на БСП.\n„Необходими са ни пет неща, които ние започнахме да правим. Първо, професионалисти, икономисти и финансисти. Не калинките на властта – правят реална оценка и прогноза. Българското правителство прогнозира минус 3 % на БВП, но ЕК минус 10. Ако е минус 3, дефицитът ще се компенсира с 10 млрд. лв. заем, но ако е минус 10, какво ще се случи, уважаеми управляващи?„, попита Нинова от парламентарната трибуна. Според нея финансите се планират дългосрочно. Тя попита някой дали е разбрал какво е състоянието на бюджета.\n„Ясна ни е вашата цел, да се финансира всичко наесен, защото предстоят избори, да се потушава напрежение. Това не е държавническо мислене. Парите, инвестирани днес, ще спестят много от проблемите, които ни чакат наесен. Трето, определят се секторите, които произвеждат най-голям от БВП и където има най-много заети работници“, каза още Нинова.\nСпоред нея целият държавен и институционален ресурс трябва да е насочен към хората. Можем да спорим за данъчни системи, но можем да сме едно, когато трябва да си върнем държавността и да я подчиним на народа, а не на задкулисието, каза още лидерът на БСП.\n„Години наред говорим – има паралелна държава, която убива истинската. Тя е обвила България в пашкул и я притиска до задушаване. От думи – ето я наяве. Виждате я в последните седмици. Уважаеми народни представители, има една много мъдра книга, която бих препоръчала на всеки, който е решил да се занимава с политика. Тя се казва „Защо нациите се провалят“. И защо мислите, че се провалят? Дали причината е в културата, географията или в незнанието за правилните политики? Не, нито един от тези фактори не е определящ и съдбоносен от римско време до днес. В основата на успеха на всяка нация стоят създадените от човека институции. Управлението на Борисов нанесе много вреди на България, но има една огромна – обезсили институциите, разгради държавността и ги предаде на задкулисието. Днес задкулисието управлява държавата, но е време за равносметка и плащане на политическа сметка“, изтъкна още лидерът на БСП.\nСпоред нея, ако премиерът не е знаел какво се случва в държавата, той не е за този пост. „Няма смисъл просто да го краси. Ако е знаел и не е взел мерки, той е съучастник. Днес той трябва да отговаря, а не поредният му бушон. Какви ценни указания се дават на уж независими държавни органи? И какво получават срещу това онези, които им дават указания. Как един бизнесмен поема ангажимент към друг да му съпротива пред независим държавен орган? Трети въпрос, г-н Борисов, има ли случващото се връзка със 111-ото място на България по свобода на словото и финансират ли се медии срещу политически поръчки?“, попита Нинова.\n„Най-важният въпрос – ще остане ли безнаказано всичко това, уважаеми български граждани. Ще има ли най-накрая справедливост. Обръщам се към всички вас, смели и здравомислещи, не се страхувайте. Ще ни разединяват, ще ни противопоставят, но ние трябва да се обединим. Можем да спорим за данъчни системи и за здравни модели, можем да бъдем различни, но можем да бъдем и едно, когато трябва да си върнем държавността и да я подчиним на служба на народа, а не на задкулисието“, призова още Корнелия Нинова.


ПРОГНОЗА ЗА ВРЕМЕТО НА 6.06.2013 - НДТ, Добрич, България\n2018-11-21 @ 00:03 EET\nПРОГНОЗА ЗА ВРЕМЕТО НА 6.06.2013\n2013-06-06 @ 07:27 EEST\nСофия. И днес в циклоналното поле, настанило се над страната ни вече от дни наред, въздушната маса ще бъде неустойчива. Ще има разкъсана облачност, преди обяд над Югозападна България и на места в Дунавската равнина, намаляваща до предимно слънчево. Около и след обяд отново ще се развива купеста и купесто-дъждовна облачност и до края на денонощието в много райони ще превали и прегърми, а вятърът временно ще се усили.\nМаксималните температури ще са между 22° и 27°, в София 21°-22°. Такава е прогнозата на Националния институт по метеорология и хидрология (НИМХ) - БАН, съобщи за Агенция „Фокус” Анастасия Стойчева, дежурен синоптик.\nНад Черноморието облачността ще е по-често значителна. Главно в часовете след пладне и преди полунощ на места ще превали и прегърми. Максималните температури на въздуха по крайбрежието ще са до 22°-25°. Температурата на морската вода е от 14° до 17°. Вълнението на морето ще бъде 1 бал.\nНай-неустойчива ще бъде въздушната маса над планините, където около и след обяд на много места ще превали и прегърми. Вятърът по високите части ще е умерен от запад-северозапад, но по време на гръмотевична буря с временно усилване и резки промени в посоката. Дневна температура на 1200 м.н.в около 15°, на 2000 метра - около 9°.\nПРОГНОЗА ЗА ВРЕМЕТО НА 6.06.2013 | 0 брой коментари | Регистрация


Спирално свредло за метал HSS PointTeQ - 1.5 x 18 x 40 mm, 2 бр.\nСамоцентриращият се връх предотвратява отклоняването, позволявайки бързо и лесно стартиране на пробиването.\nСъс своя дизайн PointTeQ върхът остава остър и осигурява постоянна издръжливост.\nНеговият покрит с черен оксид канал осигурява бързо отстраняване на треските.\nСвредлото HSS PointTeQ позволява бързо пробиване в метал благодарение на дизайна PointTeQ на върха. Самоцентриращият се връх предотвратява отклоняването, позволявайки бързо и лесно стартиране на пробиването. Повишената скорост на пробиване генерира по-малко топлина и по-малко износване. Със своя дизайн PointTeQ върхът остава остър и осигурява постоянна издръжливост. Неговият покрит с черен оксид канал осигурява бързо отстраняване на треските.\n() 2800000934026 3.19 BGN Свредла In Stock 93402


Нов сингъл от Velian, чуйте "Burning Halo" Нов сингъл от Velian, чуйте "Burning Halo"\nОсновна Нова музика Албуми и сингли Нов сингъл от Velian, чуйте “Burning Halo”\nНов сингъл от Velian, чуйте “Burning Halo”\nРодната метъл група Velian издаде нов официален сингъл, придружен от Lyric Video. Композицията носи заглавието “Burning Halo” и е първото издание на групата от началото на годината. В песента като гост с китарно соло участва американският китарист Matthew Wicklund (Ghost Ship Octacius, ex-God Forbid, ex-Warrel Dane и др.). Matt е основен участник в дебютния солов албум на Warrel Dane, „Praises to the War Machine“(2008), като композира, аранжира и записва общо 5 от композициите, включени в него. В актуалната основна група на Matthew Wicklund, Ghost Ship Octacius, свири също така и бившият барабанист на Nevermore, Van Williams.\nПесента е записана в две различни студиа в София – „Urban House Studio” и собственото студио на групата. Отговорен за аудио продукцията е Константин Генчев от софийското студио MIG 7.\nРаботата по видеото е дело на екип, включващ Иван Иванов – монтаж и Никола Копаров – постобработка и ефекти. За художественото оформление е отговорен Мирко Станчев, автор на цялостния арт на изданието.\nПредишна статияДнес излиза новият “Blackfield” със Steven Wilson, чуйте още една нова песен\nСледваща статияЗрелищния спектакъл “Apocalyptica plays Metallica by four cellos” в Скопие


3-2-1 Monday #4 - Amairo's Bookshelf\nМиналата седмица малко ме хвана липсата и нямаше “3-2-1 Monday”, ама нещо се стовариха доста неща за правене и някак не успях да достигна до блога, за съжаление. Днес обаче съм тук и съм готова за нови подвизи, както се казва. И понеже явно няма да съм аз, ако не направя някаква промяна, то и тази рубрика ще бъде съвсем леко променена. Вместо да ви разказвам за един автор, ще ви споделям по една интересна (поне според мен) статия, която съм открила в нета. Така ще бъде поне малко по-интересно, по мое мнение. Да започваме!\n“Обичам лошата миризма на старите книги и сладостния аромат на задълбочената мисъл.”\nДжон Стайнбек, На изток от рая\n“Ако всичко на света е безсмислено, какво ни пречи да си измислим някакъв смисъл?”\n“Fear can’t feed your dreams. It can only feed more fear.”\nJessica Jung, Shine\nЗапочвам с книга, която може би е леко необичайна за мен. Много рядко се случва да посегна на нещо като “Образована” на Тара Уестоувър, обаче като се случи, просто знам, че ще я прочета все някога.\nТази книга е центрирана около семейството, и като цяло общността на мормоните. Подочувала съм от няколко различни места за тази затворена общност – както от предавания, така и от човек, който вече не принадлежи на тази общност. Мисля, че е време да прочета и книга по темата, а вярвам, че тук това е направено по много истински начин. Книгата е смятана за една от най-добрите през 2018-та, а и е печелила не малко литературни награди. Заслужава си вниманието, поне според мен.\nВтората книга се оказва отново на издателство Ентусиаст. Това е “Беззвездното море” на Ерин Моргънстърн. Книгата е една от най-популярните в буктюб общността в Америка и доста хора споделят колко много им е харесала.\nАз за съжаление все още не съм чела първата книга на авторката, но се каня да прочета тази, пък да видим дали е толкова добра, за колкото всички я представят. Все пак – магически реализъм, мистериозна книга, тайни общества – трябва ли ми още нещо, което да ме накара да я прочета? Май не. Определено ще се чете.\nКато за начало на тази променена част на “3-2-1 Monday” искам да споделя една статия-интервю с любимата на много хора Виктория Шуаб. В тази статия ще може да прочетем малко повече за най-новата ѝ книга “The Invisible Life of Addie LaRue”, която вече излезе на английски и аз все повече се зачудвам дали да не си купя. Прочете статията на линка по-долу!\nЕнтусиастЕрин МоргънстърнТара Уестоувър


Електронна система за отчет и контрол предоставя пълна информация за отстреляния дивеч на държавни територии в пет области\nОтстреляният дивеч се обозначава чрез пластмасова марка, която има собствен уникален код. Веднага след отстрел, кодът се изпраща като sms до специално въведен кратък номер. Заедно с това, в съобщението се въвежда цифра, обозначаваща пол и възраст на дивеча. Така, в реално време, системата разполага с данни за мястото на лова, ползвателя на дивеча, а също данни за животното.\nВ началото на календарната година оторизираните ползватели получават специалните пластмасови марки, чийто брой съответства на годишните планове за отстрел на СЦДП. Пълната информация за отстреляните в петте области животни, е налична в раздел „Е-услуги“ на сайта на СЦДП.


Вкусна ваканция - VIP News\nДеца приготвят рецептите на баба с Ути по БНТ\nКак се прави домашно сладко – така, както баба го приготвя и други тайни от домашната кухня, ще покаже в ефира на БНТ кулинарят Ути Бъчваров. Всеки петък на месец юни и юли от 11:30 до 12:00 ч. рубриката „Вкусна ваканция” в рамките на предаването „Бързо, лесно, вкусно”, ще бъде посветена на децата, които ще влязат в ролята на млади готвачи. От 7 юни „усмихнатото петъчно училище” по думите на водещия, ще разкрива на децата тайни от кухнята на баба – как се вари сладко и лютеница, как се прави вкусен домашен сладолед и разхлаждащи десерти, както и много други вкусотии.\nЦелта е малчуганите да научат кои храни, освен вкусни, са и здравословни. С помощта на Ути и майстори-пицари децата ще приготвят лесна домашна пица и любими бургери. „Искам да покажа на децата, че това, което обичат да хапват, не е задължително да съдържа много калории, тъкмо обратното – че може да бъде и здравословно, и вкусно едновременно. Ще застъпим темата за биопродуктите и необходимостта от консумацията на пресни плодове и салати, за това, че трябва да се движим повече през лятото и за спортната култура на децата. И още нещо: колко спорт и движение може да компенсира изяждането на една вафла или един шоколад”, разкри тв кулинарят.\nНа 2 юни Ути Бъчваров ще обяви старта на кампанията „Вкусна ваканция” пред Народния тетър в София. Там заедно с малките кулинари ще приготвят в най-големия тиган 100 пакета вкусна паста.\nNext articleМача на надеждата за Стилиян Петров


XSbfAFb72XPu3PzchBts4AT24m9j9V expr:content='data:blog.isMobile ? "width=device-width,initial-scale=1.0,minimum-scale=1.0,maximum-scale=1.0" : "width=1100"' name='viewport'/> expr:content='data:blog.isMobile ? "width=device-width,initial-scale=1.0,minimum-scale=1.0,maximum-scale=1.0" : "width=1100"' name='viewport'/> КУЛИНАРНА РАЗХОДКА: Снощната ШАКШУКА :)\nТова е ястие със смесени зеленчуци и яйца от мароканската кухня.\nПромених го, разбира се, малко по мой вкус. Обичам да изпълнявам нови рецепти, но все нещичко си подменям и лекичко си импровизирам.\n1 глава лук / сложих и малко зелени перца/\nняколко скилидки чесън / според вкуса ви/\n3 с.л. зехтин / аз ползвам олио/\n1 с.л. доматено пюре / бих го сложила, но през зимата, защото сега при тези пресни домати е престъпление да отварям буркани с доматено пюре /\n1-2 бр. печени и обелени червени чушки / че защо не и зелени, каквито сложих аз/\n3-4 бр. домати / в зависимост от големината им/\nкориандър или магданоз / в моята манджа бе магданоз/\nВ тиган се загрява мазнината и в нея се запържват ситно нарязаният лук и счуканият чесън. Добавят се разреденото с малко вода доматено пюре/ което аз не сложих/ и нарязаните чушки, а след още 2-3 минути и обелените и нарязани на кубчета домати.\nСлагат се подправките и след няколко минути се чукват яйцата. Похлупва се с капак и след 2-3 минути ястието е готово. Поднася се в чиния, поръсено с магданоз или кориандър.\nПубликувано от МАРГАРИТА ДИМИТРОВА в 14:59 ч.


Котка на каишка? ЕС не одобрява - Последни Новини от DNES.BG\nКотка на каишка? ЕС не одобрява\nЕвропейската комисия е защитник на свободното предвижване на котки\n28 ное 2019 23:58, Нели Христова\nУчени от университета в Тилбург написаха в оксфордското издание Journal of Environmenral Law, че свободно придвижващите се домашни котки влияят върху биоразнообразието чрез хищничество, съперничество, болести, кръстосване на породи. Специалистите допълниха, че ефектът от хищничеството е по-лош, отколкото се е предполагало. Те увериха, че законите и директивите на ЕС трябва ефикасно да принудят собствениците на котки да ги държат у дома или на каишки\nОще по темата: каишкаЕвропейски съюзЕвропейска комисиякотки\nкотките оставете, защо ку-ку-вците не са на "каишка"?\nЦялата Мара втасала, само оная си работа не сресала.\nДо АнонименПрочети правилата преди да пишеш, че пред как не се пише запетая. Очевидно за теб прЕдвижване е грамотно написано. Достойно би било да си напишеш името, но какъвто човекът, такава и постъпката му!\nКотката е крайно неподходящо животно за затворени помещения и каишка.\nОткачалки преди 2 години\nДа си сложат каишки на джендърските тикви , които се чудят каква глупост да измислят.\nДо МилаА пред "как" не се слага запетая. Ограмоти се, преди да бичуваш другите за правопис.\nHchcjvihih преди 2 години\nС какви тъпотии се занимават цели институти!\nонова за кривите крастав'ци някой да е изненадан?\nПише се прИдвижване, а не прЕдвижване. Под заглавието го пишете по един начин, в текста по друг. Знаете ли въобще , как се пише!?\nбогат и красив грък преди 2 години\nА бе ако искам и хипопотам ще вържа на каишка.Собственика е в правото си.\nДо Анонимен 2Хайде сега пък ти! Човекът е над животните, а не обратното. Нормалните хора не измъчват животни, кучкарите обаче го правят! Веднъж се разхождам с половинката ми и гледаме следната гледка: отракана софийска па.т.ка ( определено не беше нито хубава, нито интелигентна, нито нормална) разхождала котката си на каишка из улиците на софийския квартал Лозенец. Котката се съпротивляваше. Не е нормално котка да бъде на каишка. Кучетата са за каишка и намордник, а не домашните котки.\nТе са свободолюбиви животни!! Човекът иска всичко да подчини на СВОИТЕ интереси!\nНе посягайте на правата на котките!


Меглена Кунева: Най-важните функции на Националното бюро по корупцията ще са анализ, проверка и превенция\nВицепремиер по координация на европейските политики и институционалните въпроси в предаването „Седмицата” по Дарик радио\nВицепремиерът по координация по координация на европейските политики и институционалните въпроси Меглена Кунева е в студиото на „Седмицата“. Здравейте.\nПравителството направи една промяна в Националния съвет по антикорупционни политики и вместо представител на Висшия съдебен съвет (ВСС) вече ще има главен инспектор от Инспектората на ВСС, т.е. Ясен Тодоров, който вече беше избран, сега ще бъде сменен от Теодора Точкова. Ясен Тодоров коментира така: „ Няма да коментирам. Когато се изменят подзаконови нормативни актове само и само за да се смени човека. Ако това е държавна политика, здраве му кажи.“ Какво отговаряте?\nВече имах възможност да отговоря. Националният съвет е орган с представителство на различни институции, в случая това би било представителството на ВСС, господин Тодоров. Но от ВСС има още двама души, това е Главна прокуратура със заместник-главен прокурор и Министерството на правосъдието със заместник-министър на правосъдието. Дори с повече основание да се беше оплакал Главния инспекторат в лицето на главния съдебен инспектор по следните причини, не беше посочен в предложенията за член на Националния съвет по следните причини: първо, защото Инспекторатът прави точно това, прави тези проверки; второ, защото все пак съдебният инспектор е избиран от Народното събрание. Разбира се, ВСС би могъл да предложи главния съдебен инспектор, защото Инспекторатът е орган на ВСС. По някаква причина те бяха взели друго решение. За господин Тородоов мога да кажа, че той има чудесно поле за изява за борба с антикорупцията, той е председател на Етичната комисия към ВСС, и ако има предложения за сътрудничество, свои предложения, които да отправи към Националния съвет, аз не бих ги отхвърлила. Нека да ги разгледаме, но орган на ВСС и представители на ВСС имаме на практика трима. Единият е главният съдебен инспектор, вторият е представителят на прокуратурата, третият е представител на Министерството на правосъдието. Мисля, че са много добре представени.\nТова решение няма нищо общо с, да ги наречем, критичните бележки, които се явиха срещу личността на господин Тодоров?\nТова е решение, което ще работи, и решение, което ще даде много добър резултат с един насочен, с добра репутация орган, хора, които искат да работят. Пак ще кажа, човек се грижи за репутацията си главно през работата, има достатъчно работа за всички, нека да се изявява всеки с мястото, което заема.\nИма ли проблем с репутацията на господин Тодоров според Вас?\nТова не е предмет на нашето обсъждане. Аз искам добро представителство на Националния съвет. ВСС е избрал вече на длъжност господин Тодоров, той е председател на Етичната комисия. Смятам с това да приключа.\nВие неведнъж сте настоявали България да казва нещата с истинските им имена, така както настояват партньорите от Запада.\nАз само казвам какви за фактите. Смятам, че с главния съдебен инспектор, който е, подчертавам, избран от Народното събрание, ние ще имаме един по-силен национално-представителен орган, който ще изразява политическата роля за борба с корупцията.\nНяма смисъл да бъда настойчив, да поставям по различен начин въпроса…\nЗащото Вие искате интерпретации и дописване на фактите, а аз казвам фактите такива, каквито са, и моята задача е не да създавам и да разпалвам някакви конфликти и лични войни, а да направя работещ орган. Това е моята цел и аз, колкото мога, ще се опитвам да събирам съгласие, това е основата на моята работа, така разбирам аз работата на политика. И, разбира се, няма да откажа на никой, който иска да си върши работата и да бъдат разпознати неговите усилия. Подчертавам, има огромно поле за работа и от страна на ВСС, и от страна на господин Тодоров, както и за етичните характеристики на ВСС, така и да задълбочат повече и те своите проверки.\nТози съвет ще бъде ли нужен, след като влезе в сила предложения от Вас закон за предотвратяване на корупцията сред лицата, заемащи висши публични длъжности?\nТочно тогава ще бъде особено нужен, защото в миналото , преди да предложа закона, ние изследвахме стъпка по стъпка как се е развивала практиката в предишните години, т.е. да си отговорим на въпроса защо нещата не вървяха толкова бързо и толкова добре, колкото искахме. Ние имахме едно бюро като това известното БОРКОР, борба с корупцията, това бюро трябваше да прави анализи и да предлага тези анализи и въз основа на тези анализи къде са рисковите фактори, какво трябва да се направи за борбата с корупцията, някой да взема решения. И част от възраженията на хората, работещи там, бяха, ето, вижте какво сме направили, ние имаме изследвания в редица области, но няма кой да поеме отговорността да ги прочете и въз основан на тях да вземе решение.\nТе са научното звено.\nАналитичното, нека да кажем. Първо, сега всички тези звена се събират в едно, Сметна палата, дирекцията, която събира декларациите, сегашната Комисия за конфликт на интереси, това аналитично звено за борба с корупцията, не с тези имена, но те наистина продължават с функциите на…\nПочват да се наричат „Национално бюро…“\nНе, не започват да се наричат „Национално бюро“, защото на мен така, както казвате, съзирам опасност само да се смени името, а пък съдържанието да е същото. Не, съдържанието е различното, но функцията по анализ и функцията по проверка, и функцията по превенция, са най-силните и най-важни функции на това бюро. То е постоянно действащ орган и за разлика от преди е едноличен. А нещата, от които те се оплакваха, и предишните институции, ако мога така да кажа, беше, че всъщност те са оставени без никакво внимание от политиците. Те нямат с кой да говорят от страна на политически отговорните хора…\nИ Национален съвет.\nТочно така. Сега този Национален съвет ще изпълнява тази функция. Когато те искат помощ за да направят промени в закона, да речем, за да се обърне внимание повече на…\nПод „те“ имате предвид Националното бюро?\nТочно така. Ще има политически отговорни хора, които правя политиката било през партии, било през народното събрание, било през главна прокуратура, Министерство на правосъдието и т.н. , които да могат да отговорят, които да са… да не отива всичкото някак си като в празното пространство и дори да изкрещиш истината, да има кой да ти отвърне, да не е ехо от другата страна. Задължението да се взема решение, да се следи дали политически вървим правилно, дали нямаме нужда от допълнителни усилия, подчертавам политически. Това е много важно и това трябва да го прави…\n… този съвет.\nВ Румъния впрочем е така, те имат такъв национален съвет, защото тази практика всеки да прехвърля вината на другия, значи един административен орган да казва: „Политиците не искат, няма кой да ни чуе.“; а съответно политиците да казват: „Институциите не си вършат работата.“, това е едно от най-тежките неща и един от най-ясните отговори защо нещата не вървят и не вървят достатъчно бързо у нас.\nЗасега си има два закона, които уреждаха тези въпроси, Законът за публичност на имуществото за лица, заемащи висши държавни и други длъжности, и Законът за предотвратяване и установяване на конфликт на интереси. Впрочем точно Моника Маковей от Румъния каза, когато беше в България, че това непрекъснато правене на структури, губене на време за местене на хора от едно място на друго, сменяне на имена, не носи нищо. Какво пречеше да си работят старите закони според Вас, чийто функции се принасят?\nАз бих продължила нещата така: във всяка страна и в Румъния, когато нещо не работи, то се поправя. Ако ние имахме прекрасно работещи институции по тази тема, очевидно щяхме да кажем, че няма да го пипаме, работи идеално. Вместо това обаче Комисията за конфликт на интереси, досега съществуващата, от всичките сигнали, които е получила, които впрочем никак не са много, е успяла да извади някъде около 60, представете си само, които са приключили, от които 40 и няколко са на толкова ниски етажи, че са почти незабележими, т.е. това не е за корупция по високите етажи и не за предотвратяване на корупция по високите етажи. По логиката „Ама защо да ги пипаме?“ и „Защо да не продължим със същите закони?“, това означава да продължим бездействието. Изводът от това, което виждаме до тук е следният – първо, не 120 хил. души да проверяват, ще проверяват на половината. Да проверяват 7 хил., хайде с магистратите ще станат повече, но да ги…\nНапротив, в законът има още повече хора, които подлежат.\nНе, има голяма част от проверките са преместени към инспекторатите. Тук сме се насочили към най-рисковете. Законът всъщност има…\nНамаляват се всъщност длъжностите, защото списъкът изглежда доста дълъг.\nСписъкът изглежда по-дълъг, защото е с по-високи длъжности и те правят впечатление. Преди нямаше ректорите, сега ректорите са вътре. Преди нямаше директори на болници, които работят с НЗОК, сега директорите са вътре.\nНямаше ги и директорите, които работят с европейски средства и обществени поръки.\nДа, това е по отношение на персоналната характеристика, на хората, които ще се проверяват. Но също за обстоятелствата – нямаше обстоятелства, свързани с наем, например. Ако си под наем трябва да го обявиш, защото иначе има много странни ситуации, в които декларираш, че нямаш имущество, но живееш в прекрасна къща за 100 лева например.\nВ прекрасна къща под наем за никакви пари.\nДа, това е доста очевидно обстоятелство, което се нуждае от проверка. Или например много бързо погасяваш кредит. Имаш кредит от няколко хиляди и изведнъж в рамките на 6 месеца този кредит се погасява. Това обстоятелство не е било проверявано и някак си законът се отнася за друго време и за хора, които не са най-важните…\nНо намалявате абсолютният брой на физическите лица, които ще бъдат проверявани.\nНай-ниските длъжности. Смятаме, че трябва да има инспектори, които примерно в кметствата могат да направят тези проверки.\nИли в съответните министерства.\nДа, и съответните министерства. Разбира се, този закон, искам да кажа, че е доста навлиза безспорно в личното пространство на хората, но сме предвидили и ще продължа да търся още възможности, за да се запази личната сфера без опубличаване там, където проверката върви и тя трябва, докато не се докажат нещата, да бъде наистина в рамките на служебната тайна.\nХайде да опишем, ако искате даже през вас, през един вицепремиер, как ще работи този закон? Правителството ви избира за вицепремиер, вие отново попълвате декларация с имуществото, което имате като декларирате и още неща – казахте наемите, кредитите, когато ги погасявате ще трябва да изпращате отново декларации, с които …\nИмаш кредит, такъв е кредитът и съответно вече ще се…\n…веднъж годишно ще остане подаване на декларацията.\nАко има промени или ще декларираш, че няма промени. И какво се променя от това, което знаем досега?\nЕдно то нещата, които ще станат факт с този закон е, че само няма промени, всяка следваща година не е достатъчна, те просто ще бъдат излагани дори да е същата декларация.\nДа си я препишеш с copy-paste.\nДобре. Това защо?\nЗа публичните регистри, за достъпа до информация. Една голяма част от информацията е важно да бъде публична. Както и сега регистрите са публични.\nЗа да бъде по-удобно всяка година да се вижда. Това ще е неудобно за хората, които работят тази работа.\nПонеже дадохте пример за мен, вероятно ще ми представлява някаква трудност. Но ще го направя, защото смятам, че това ще оздрави средата.\nТака и се скарвате вие с някои ваш съсед по някакъв коренно различен…\nЕдна секунда, преди съседът. Ако имаме дете, което учи на вън, аз ще трябва да декларирам как се издържа.\nВ момента няма такова задължение?\nА колко голямо дете?\nАко плащаш за обучението, трябва да го декларираш.\nДа, то е студент и можеш да кажеш „той си работи“…\nТочно така, то е студент.\nДори да е пълнолетно детето. Трябва да напишеш, че работи.\nАко го издържаш, ако има такси, които се плащат и т.н. Това е обстоятелство, което трябва да се декларира.\nСкарвате се с някои съсед. Нищо общо с работата ви и той решава да ви натопи. Даже има два варианта…\nТова е доста грозна картина, която рисувате и аз…\nКаква е вашата защита в случая срещу това?\nСега ще ви кажа. Първо, да се изважда на преден план, според мен нещо, което е по-скоро обект на виц, отколкото на истинските отношения между хората, е грозна картинка и хората не заслужават това в България.\nОсновните възражения са срещу анонимността на сигналите…\nПродължавам, разбирам въпроса ви много добре, но искам да направя и аз своите контрааргументи. Не е вярно, че съседите се мразят неистово и че това е наша типична национална черта. Напротив, аз мога да ви кажа, че с моите съседи не само, че се поздравявам най-любезно, а и хората вършат някакви неща заедно и ги вършат в съгласие. Могат да почистят градинката отсреща, да направят нещо хубаво, така че…\nВие сте много принципна, примерно по някакъв въпрос…\nОставете съседите и колко са лоши те. Вие искате…\nХора със засегнати интереси от управленските ви дейности, пускат анонимен сигнал срещу вас.\nПри това положение този анонимен сигнал първо трябва да има достатъчно аргументи. Примерно работи медицинска сестра в болница. Вижда, че се правят ясни отчетливи нарушения, свързани да речем с клиничните пътеки или с изписването на лекарствата, или все едно. Това е професионално. Това не е съседът. И аз съм сигурна, че не съседите ще дават сигнали за корупция, подчертавам, за корупция. Тази жена, която е в служебни правоотношения едва ли ще може да с името си да отиде и да се оплаче на кого, интересно? За това би могла да подаде анонимен сигнал. От там нататък обаче аргументите трябва да бъдат толкова сериозни, че по този анонимен сигнал наистина да започне проверка. Неслучайно давам пример със здравеопазването, защото това е една от най-най-рисковите групи. Здравеопазването, обществените поръчки, благодарение на анализите, които имаме тук в България, ние имаме достатъчно анализирана корупционна среда у нас, са рискови фактори. Инспекторът, който ще работи и който ще е сериозно обучен, може да прецени до каква степен е достоверността. Но ние слагаме още една преграда – началникът му, т.е. председателят на бюрото, който е минал през тестове за интегритет, както впрочем и самият инспектор, за оценка на риска и т.н., и те всяка година ще минават тези тестове, този началник на бюрото издава методика за работа с анонимните сигнали. Още нещо, което ние слагаме като щит пред недобросъвестността. Трето, и това нещо аз смятам да го прибавя, го прибавихме след дискусията в МС, наистина хората са притеснени за това, да не се ползват с предимство анонимните сигнали. Т.е. да не би това бюро да започне да работи по анонимни сигнали, а не да работи така, както всъщност е практиката.\nПо реда на постъпване трябва да се работи?\nТ.е. анонимните сигнали първо ще имат по-малка, как да кажа, ще имат определена тежест, те могат да определят колко точно процента може да им се отдели, което още повече ще подчертае, че те трябва много, много сериозно да бъдат избирани. Това бюро, което създаваме със закона, постоянният орган, административният орган, подлежи на всеки 18 месеца на одит, външен. Това е много вероятно, както в Румъния, да бъде една чуждестранна компания, която ще дойде. Те са занимават с това, те одитират дейността. Толкова сигнали е имало, всички ли са обработени, толкова служители работят, всички ли са еднакво натоварени, толкова пари са получили от бюджета, изработили ли са си заплатите? Но аз оставам това нещо, решението, на НС. Много се надявам законът да не бъде размит. Сега ще ви кажа аз какво мисля по въпроса за анонимните сигнали и какво аз разбирам под анонимен сигнал. Ние живеем във века на социалните мрежи. Какво ще кажете за информация, която просто така някъде се хвърля, за съжаление понякога злонамерено, в социалните мрежи? И след това някой, ако веригата е добре разработена, може да я сложи в малко по-сериозна медия, една идея по-сериозна, след това още по-сериозна и изведнъж нещата се оказват, видиш ли, публични. Например точно за това бюро в един сериозен, сякаш, вестник излезе как Гергана Паси щяла да оглави това бюро.\nТя каза че не знае даже.\nЕстествено, никой никога изобщо… не е прелетяла такава мисъл.\nДа де, но това с анонимните сигнали не оправдава ли точно този тип?\nНе трябва ли всъщност да се мисли как сериозните медии…\n…да бъдат сериозни?\nТова е темата. Това е темата, но искам да кажа, че когато е проверен и няма никакви поводи за притеснение, независимо дали е политик, дали е ректор, дали е директор на болница, понеже дадох преди малко примерът за болницата, ако е проверен, това означава, че утре никой няма да може да напише, този на който не му е чут сигнала няма да отиде и да напише анонимно в социалната мрежа, че еди кой си е голям бандит. За това според мен тези сигнали по-скоро биха могли да запазят засегнатите, отколкото да им нанесат някаква вреда. Подчертавам, че те се правят от професионалисти, проверките.\nТова може да е форма на тормоз самите проверки са свързани, във вашият случай например. Ще трябва да докажете доходите си, ще ви карат да събирате документи…\nНямам нищо против. Когато се занимаваш с политика…\n…това е отвличане на вниманието ви.\nПонеже дадохте пример, да така е. А сега, ако направят на една малка фирма данъчна проверка? Извинявайте, живеем в общество – тези неща се проверяват, няма как. Това е. Дали ще злоупотребиш с право? Е голям въпрос и това е, както знаем още от римското право, това си е институция, злоупотребата с право.\nПри тези проверки ще изтича ли… ще има ли информация за тях?\nНе, никаква публична информация за тези проверки, които биха могли да започнат по анонимен сигнал. Това е желязно.\nТо и за другите, дали е анонимен или не би трябвало да има…\nВъв формалните общества някой който не е осъден.\nРазбира се. Аз мисля, че малко повече…\nВ Англия още не им дават в съда лицата на подсъдимите.\nТочно така. Малко повече самоуважение към националния характер. Ние не сме някаква втора категория хора и тук да се мразим повече, отколкото на други места по света. Има ги, работят тези анонимни сигнали. Трябва да направим нещата културно, спокойно, но това все пак е някаква възможност, ако макар и в много малка част по един сигнал да може… хората да знаят че има на кой да кажат, когато виждат някаква несправедливост и получат решение, това ще обърне отношението изобщо към какво прави държавата.\nКой ще оглави антикорупционното звено? Кога ще стане ясно?\nТрябва най-напред да се приеме закона.\nНякъде четох, дано не е било от тези примери, за които казвате, не с име, а че си представяте човек от МВР да бъде.\nНе това отново е малко…\nНе само пресилено, аз дадох примери за, това е просто невярно. Дадох примери от Полша, където наистина е…\nДа. Завършил право, с много добър опит, бил е в Скотланд Ярд, има всички възможни, направи ми впечатление, сребърна, бронзова, златна звезда за храброст. Те имат, очевидно такива отличия в полицията, абсолютно човек с интегритет. Но в Словения е съдийка, жена. В хърватска е два пъти главен прокурор, два мандата. Това е профилът, който аз виждам. Но примерно има заместници, в някои от тези страни, има заместник, който е специалист по технологии. В една от страните, може би в Словения, е разследващ журналист. Ние нямаме в нашия закон изискване да бъде икономист или юрист, както примерно от ПФ бяха предложили по време на моите срещи с парламентарните групи. Трябва разбира се да има висше образование, да има магистър, да има достатъчно дълъг професионален стаж, защото той ще управлява хора.\nКакво става после? Установява се различие, 10 хил. лв. е вашето предложение, нали, между дохода и…\nТова не е… вече се отваря предверието на големите санкции.\nТака и? Вижда се, че има разлика един министър между доходите и това, което… значи 10 хил. лв.\nНека да ви кажа защо е това – много е възможно това да е просто пропуск в декларацията и той ще трябва да се поправи. Когато се прави проверката, ако се види разлика 1000 лв. аз не мисля, че трябва да ангажираме целият административен капацитет на агенцията, бюрото и да прави дълбоката проверка. Ако обаче е 10 хил. лв. това означава вече, че си струва да се направи по-дълбока, по-систематична проверка. Пример – декларирали сте, че вашият доход е 1000 лв., обаче се оказва, че наемът, който плащате, джипът, който карате или колата, екскурзията, на която отивате… наистина има много голяма разлика между това, което сте получили като възнаграждение и начинът, по който живеете. Тогава започват вече дълбочинните проверки. Т.е. тогава…\nТова кой го прави вече? Съответните органи ли?\nПак инспекторите. Те продължават, те могат да (не се разбира…) могат да кажат „А сега искаме да имаме достъп до банковите сметки, за да видим какво става там. Да видим дали от някъде няма странни преводи.“\nИ ще получат този достъп иска или не иска…\nПо съответния пред. Да, длъжни са да сътрудничат при подобен тип намеса от страна на инспекторите. След това обаче човекът, който е предмет на проверка бива канен да обясни. Той може да дойде с адвокат, на тази фаза вече може да дойде с адвокат, за да се обясни и види. Ние искаме да установим истината. Това е, което ще трябва да направят инспекторите. И когато всичко приключи има няколко пътя. Може да се действа директно и да се наложат сериозни санкции. Те са административни – това са глоби. Може да се предадат документите на комисията за отнемане на имуществото, незаконно придобитото имущество.\nА този човек остава ли си министър?\nЕто това също може да бъде направено от…\nВие искахте конституционна промяна, конфликтът на интереси…\nТова едва ли с тази промяна.\n… да стане основание за освобождаване.\nТова едва ли с тази промяна на Конституцията може да се постигне. За сега това не е факт. Но според мен самият факт, че излиза публично резултатът от тази проверка, наистина много би променило животът на един подобен човек. Третата възможност, разбира се, която също е много силна, много важна е, че едни добре разработени документи с добри мотиви, подкрепени с факти, качествено, могат да отидат до прокуратурата. Защото в момента, който и да попитате за някаква нередност, независимо каква, дори и най-минималната, казват „Ще се оплачем в прокуратурата“. Ако прокуратурата няма добри аргументи, добре доказани факти, тя просто нищо не може да направи.\nИ фактическите съжителства също ще бъдат проверявани. Знаете ли, дефиницията ви звучи остаряла? Понеже тези дни е актуална темата за хората от един пол. Във вашата дефиниция ще се изследват само фактически съжителства на лица от различен пол.\nЗа да можем да минем към дефиницията, приемам въпросът ви абсолютно сериозно, най-малкото защото‚ юридически е интересен казус, ако в България имаше брак между лица от един и същи пол това щеше да се отрази най-напред в семейния кодекс. А фактическото съжителство, за което ние говорим, това е …\n(не се разбира…) лица от различен пол.\n…наподобяване на брака. Ние не можем да сложим нещо по-тежко във фактическото съжителство, от това, което има и по-различно в концепцията за брак в българското право.\nИнтересен въпрос, защото излиза, че хора от еднакъв пол, във властта, и живеят заедно ще са по-облагодетелствани.\nТогава направете кампания за еднополовите бракове, когато това се промени в закона, ще го променим и ние.\nШенген. Вие бяхте много обнадеждена, че до края на юни България ще влезе в Шенген. Сега кое пречи?\nИ съм. До края на юни всъщност свършихме 99% от работата.\nХоландия ли е проблем? Преди точно месец беше холандският посланик и той беше категоричен, че Нидерландия (не се разбира…)\nТова беше част от усилията, които аз вложих, всички (не се разбира…)\nСтанало е нещо този месец?\nИмахме много срещи и искам да бъда абсолютно ясна, ако питате дали Холандия и други европейски страни искат България да наблегне много на механизма си по правосъдие и вътрешен ред, който те наблюдават - да, те продължават да искат същото и тук няма промяна в тяхната политика и в концепцията им. Това, което аз направих откакто съм вицепремиер и работя по тази тема това е да развържа механизмът по правосъдие и вътрешен ред с приемането на България в Шенген. Това беше изключително трудно упражнение, защото някак си бяха залепнали двете политики и се казваше, че това е тоягата, с която България ще бъде накарана да вървят по-бързо нещата в съдебната реформа и в реформата в областта на вътрешните работи. Когато около нас бушува буквално война, когато има милиони търсещи убежище хора, когато Европа наистина трябва да обменя в реално време и с пълна дълбочина информация, включително информация свързана със разузнаване, ние да бъдем извън Шенген и да не можем да проверим дали този човек не се издирва, това е т.нар. система ШИС – шенгенската информационна система, да проверим не просто дали не му е фалшив паспортът…\nТова вече е проблем на Шенген.\nТой може да му е истински, но ние няма как да разберем дали този човек не е издирван някъде за тероризъм, защото нямаме достъп до това ниво на системата ШИС. Това е политика, която не беше обмислена добре и аз веднага използвах възможността още в момента, в който на първите разговори по миграция, по сигурност на границите участвах, да кажа, че не може да има втора категория сигурност.\nКакво стана? Кога България ще влезе в Шенген?\nНе стигна окончателно времето, за да го направим сега на този европейски съвет, на който премиерът отива. Но той се включи също активно, вече с най-високото ниво, аз смятам, че имам още малко работа в следващите 1-2 месеца по парламентите в някои от страните. Особено, разбира се, ще обърна внимание на немския парламент и да покажа, че поне стъпка по стъпка външната граница ще я започнем с небе…\nЛетища и мост. Морски и речни пристанища.\nКонцентрирани сме наистина в първата синя граница.\nНещата се отлагат за декември?\nНе, не за декември, има още два съвета. За съжаление съветите са (не се разбира…) От тук нататък те са…\nСледващият кога е?\nОктомври. Т.е. ако имахме по-активна политика още, масирана… ние трябва всички да вярваме, че Шенген е решение. А сам сте свидетел колко пъти се чуваше и от тук и от там, че ние май по-добре да не сме в Шенген, защото… и се казваха, според мен, някакви абсолютно несъществени аргументи. Когато го искаш и знаеш, че си готов да платиш цената за това, което искаш, за нас цената е абсолютна дисциплина по границите, тогава го получаваш. Но иначе, ако нямаш аргументи и няма ентусиазъм и енергия да го постигнеш – не става.\nКонституцията. Очаквате ли, че ще бъдат приети промените в нея?\nНС е много натоварено. Искрено се надявам, че ще…\nКогато става дума за Конституция това не е много силен аргумент. Ако имаш желани, в смисъл…\nМоже би е по-добре по тази въпрос наистина да се говори с ръководството на НС. Аз използвам тук да заявя своята абсолютна готовност да отида и да разговарям с всеки, който иска да чуе аргументите ни по тази тема. В последна сметка тя е подкрепяна от правителството и не виждам нищо двусмислено в активното ни участие.\nЧухте ли противните аргументи на колегата ви Георги Близнашки, впрочем вече и съветник на ДПС, по промените в Конституцията?\nАргументът за това, че не е конституционна материя и за това няма смисъл да се минава през Конституция – добре, добре е, че го казва публично. Аз смятам, че ние трябва да вървим и с приемането на закона. Но съм напълно убедена, че ако тези приемни се циментират в Конституцията, това означава наистина да осигурим приемственост и стабилност. Защото иначе Законът за съдебната власт и това двукамерно разделяне на ВСС можа само след борени години, ако някой друг дойде с друга концепция, пак да го смени. А така през Конституция е, малко по-трудно и смятам че това дава стабилност, от която ние много се нуждаем.\nПропуснах въпрос във връзка с Шенген – съгласна ли е България с квотите предложени от ЕК за бежанците? Впрочем вие вече няма да отговаряте, ако вярно съм разбрал едно решение на правителството от тази седмица за прехвърляне на правомощията към вътрешни министър.\nТо не е от тази седмица. Става въпрос за това,с което прехвърлихме правомощията, съвсем нормално към вицепремиера г-жа Бъчварова, е самата Агенция за бежанците. Веднага ще обясня защо. Агенцията за бежанците има за свои първостепенен разпоредител, бюджетен, МВР. Така че връзката, особено, когато имаме министър на вътрешните работи и вицепремиер…\nВие продължавате да се занимавате с миграционна политика?\nТова е европейска политика. С всяка европейска политика аз се координирам.\nБългария съгласна ли е с квотите? Официалната позиция каква е?\nНие имаме възражения по две неща. Първо да бъдем признати за външна граница, защото преди бяха изброени само няколко страни,беше изброено на практика Средиземноморието. А зелената граница е също толкова важна и толкова активно трябва да й бъде обърнато внимание. Това го изчистихме. В понеделник имах съвет общи въпроси той подготвя съвета на който сега отиде премиерът и това беше една от темите. Самите квоти няма да се разглеждат този път. Много страни възразиха. Ние сме „за“ солидарността, ясно ни е, че не може само в една страна да се концентрират бежанците или в две. Да, трябва да има връзка с безработица, с БВП, ако щете дори и от къде идват бежанците, защото културното им интегриране е фактор, който много силно трябва да и даваме сметка, че се обръща внимание. Не е точно този коефициент, който имаме възражение върху коефициентът, т.нар. distribution key – за разселването на тези 20 хил. бежанци. Но то няма да бъде предмет днес на разглеждане, така че остава малко обяснение по принцип, а не нещо, което ще се реши днес.\nЗащо ще се отложат новите цени на тока с 6 месеца, както предлагате вие?\nДо 6 месеца, за да може да се види каква е истината.\nДа минат изборите, някой би казал.\nНе, ни най-малко. Първо това е в програмата на „България на гражданите“ още от предишните избори.\nНие искаме договорите всички…\nДа бъдат публични.\n…да бъдат публични. Изсветляване на договорите.\nКакво отговаряте на Румен Овчаров? Той казва „Не мога да разбера част от министрите“ и цитира персонално вас и Томислав Дончев, „които до онзи ден се кълняха, че КЕВР е независима, а сега я пращат в НС“.\nНС е я избрало, освен това има един текст от Конституцията, който определя правомощията на МС. В този конституционен текст, който е основният закон на страната се казва, че МС отговаря за вътрешната и външната политика. И понеже цената на тока е вътрешна политика, не защото ние ще изземем правомощията на независимия регулатор, а защото трябва да знаем и да имаме отговор на въпроси как ще се отрази на индустрията, какво ще се случи, дали договорите са справедливи? Върху тези неща МС трябва да отговаря. Така че е нормално министрите да реагират.\nУправителят на БНБ. Според информация на депутати на РБ, пише (не се разбира…), тяхното очакване е, че след като Димитър Радев встъпи в длъжност като управител, той ще предложи Бисер Манолов, издигнат от движение „България на гражданите“ за подуправител. Това ли е целта на тази номинация?\nПърво, бисер Манолов е кандидатура на целия РБ. Той е високоуважаван специалист…\nДа, вие го предложихте, вашата партия…\nАз наистина имах щастието от самото начало да работя с него. И от него всички могат да вземат информация в дълбочина, да интерпретират. Той е посветил часове и дни на РБ. На всички, не само на „България на гражданите“, и в писане на програма, и в идеите, които са широко подкрепяни от всички. Да, това е кандидатура на РБ. Но г-н Радев каза, че той е кандидатура на ГЕРБ. Така че аз не приемам тук идеята, че…\nПонеже РБ подкрепи…\nНие нямаме нищо против да изслушаме. Това е което искаме да кажем, но ние трябва да имаме достатъчно самочувствие, за да покажем един наистина отличен специалист. Смятам, че нашата мисъл трябва да бъде следната – първо, да дадем пълната палитра и богатство на добри кандидати. Най-голямата ни грижа да бъде да намерим достатъчно подготвен, достатъчно задълбочен и достатъчно независим човек в своята работа за този важен пост. Това сме предложили. Без конкуренция избор няма.\nАко до края на юли, някоя от партиите в РБ не се съгласи с останалите с начина, по който да се явите на местните избори, има ли вариант РБ под това име, да участва без някоя от партиите?\nВсичко това зависи от споразумение, което трябва да подпишат за тези избори партиите. Аз мога да кажа аз какво мисля, не искам да изземвам инициативата от страна на колегите, аз искам единна регистрация за блока. Вложили сме много в единството на блока и бих искали това единство да го затвърдим и през местните избори.\nЗаместник министър-председателят Меглена Кунева в „Седмицата“ на Дарик радио.


Original PenguinPremium Blendтоалетна вода за мъже 100 мл.\nOriginal PenguinIce Blueтоалетна вода за мъже 100 мл.\nOriginal PenguinIconic Blendтоалетна вода за мъже 100 мл.\nOriginal PenguinOriginal Blendтоалетна вода за мъже 100 мл.\nOriginal PenguinOriginal Penguin for Menтоалетна вода за мъже 100 мл.\nOriginal PenguinNightcapтоалетна вода за мъже 100 мл.\nOriginal PenguinRocksтоалетна вода за мъже 100 мл.\nOriginal PenguinSignature Blend тоалетна вода за мъже 100 мл.


Грижа: обеци от мъниста. Майсторски клас\nТози майсторски клас на тъкане от мъниста ще ви покаже как да изтъкате самите обеци.\nУчените са доказали пряко мотивите на двигателясе свързва с реч, наблюдение, визуална и моторна памет. Децата и възрастните са полезни за непрекъснато обучение на нашите пръсти. В този случай може да ни помогнете. Каним ви да тъчете заедно с мен обиците от "Син цвете". За работа имаме нужда от:\nмъниста тип жълта перла\nмъниста малък син\n1. На нишката събираме 6 жълти мъниста. 2. Свързваме края на нишката на тъканта с основната нишка. Ние правим цвете от мъниста. Минахме два пъти през всички мъниста. Така че ще определим началото на тъкането. 3. Оставяме от всякакви мъниста. Избираме 9 синьо. Преминавайки 1 жълт напуска зърното. Отново наберете 9 синьо. 4. Преминаваме през всички чаши по този начин. Получаваме триъгълник от сини венчелистчета. 5. Оставяме второто синьо. Въвеждаме 2 жълти мъниста. Въвеждаме второто синьо върху другото венчелистче. 6. Преминаваме до следващото венчелистче. Отново поставете 2 жълти мъниста между венчелистчетата. 7. Между всички венчелистчета - 2 жълти мъниста. 8. Оставяме втория син цвят. Въвеждаме 5 жълто. Влизаме във второто зърно на следващото венчелистче. Затворете първото синьо венчелистче. 9. Оставяме втория син цвят. Въвеждаме 5 жълти мъниста. Въведете второто зърно на следващото венчелистче. Затворете второто синьо жълто венчелистче. 10. Повторяваме едно и също нещо с третото венчелистче. 11. Ето триъгълника. 12. Оставяме втория син цвят. Избираме 9 синьо. Влизаме във второто зърно на следващото венчелистче. Направете първата синя синя венчелистче. 13. Оставяме втория син цвят. Избираме 9 синьо. Влизаме във второто зърно на следващото венчелистче. Направете второто синьо голямо венчелистче. 14. Направете третото голямо синьо венчелистче. 15. От една страна се появи син цвят. 16. От друга страна, жълтият триъгълник се оказа. 17. И може би искате да бъде такова екзотично цвете. Всички венчелистчета на цветята могат да бъдат заменени. Това е всичко. Сложихме швенце и сме готови за нови обеци. Направи го! И вашият живот ще бъде красив и интересен!\nМастър клас на мъниста с модели на тъкане ще покаже как да направите обеци сами. Майсторският клас от мъниста описва и показва на снимката процеса на създаване на бижута от мъниста със собствените си ръце, правим обеци. Как да тъкат мъниста коте: майсторски клас и мрежи схема Както тъкат орхидея топчета, подробни и степенни майсторски клас френски аксиална техника на тъкане цветове на зърната, заедно с голям брой снимки и описание на извършената Обеци от мъниста с ръцете си в работните групи (снимка)\nТози майсторски клас е стъпка по стъпка инструкция с подробни снимки за това как да се направи рибена кост от пера


„Worlds of Power: Ninja Gaiden“ – Книжни Криле\nЕдна тъничка, забравена от Бога книжка от зората на 90те, с едър шрифт и корица като обложка на долнопробен екшън от кварталната видеотека… Когато случайно я открих на символична цена в антикварно магазинче веднага ме лъхна на носталгия! ….и може би на леко мухлясала хартия. Грабнах находката си, седнах на първата пейка и се оставих на книжлето да ме върне назад във времето, когато пикселите все още бяха големи, а екраните изпъкнали…\n„Ninja Gaiden“ без съмнение е една от великите класики в каталога игри на 8-битовото поколение. Светкавичен екшън геймплей, допълнен с фантастични филмчета и пленителна история е печеливша комбинация за добра видео-игра. Дали обаче същото важи и за книга?\nПоредицата „Worlds of Power“ е създадена от Seth Godin, с идеята да стимулира четенето при деца, които играят видео-игри. Godin подбира игрите (включително „Blaster Master“ и „Castlevania II: Simon’s Quest“) и създава обширни справочници за всяка от тях, описвайки героите, историята и нивата. И макар псевдонимът му – F.X. Nine (избран, за да бъде подреждан близо до книги за Nintendo в библиотеки и книжарници) да присъства на всички корици, книгите всъщност са писани от няколко други, селектирани от Godin, автори.\nНа Peter Lerangis (с псевдоним A.L. Singer) се пада да пресъздаде играта-бестселър на японския гейминг гигант Tecmo в книжна форма. Lerangis е отговорен също и за гореспоменатата адаптация на „Blaster Master“, елементи от която Sunsoft в последствие вкарват в играта „Blaster Master: Blasting Again“. Да видим обаче как се е справил с нинджите.\nСюжетът разказва за подвизите на младия нинджа Ryu Hayabusa (главният герой в играта), който напуска Япония, за да отмъсти за смъртта на баща си. По време на пътуванията си из Америка, Ryu е вербуван от Foster, началник на специално звено на ЦРУ, да спре мистериозния Guardia de Mieux (известен още като Jaquio), чиято цел е да подчини човечеството на волята си. Hayabusa, научавайки, че тези събития са свързани с миналото на баща му, приема, и, придружен от една от служителките на Foster, се отправя по Амазонка за сблъсък с Jaquio…\n„Ninja Gaiden“ е една от игрите с най-развита история за времето си, тъй че е перфектен кандидат за адаптация като роман. Пленителният сюжет, за щастие, до голяма степен е предаден в книгата и дори е разширен, развивайки допълнително героите. Предвид обаче, че книгата е предвидена за по-млада аудитория, определени елементи, като например края и възрастта на Ryu, са променени, което може да разочарова някои фенове. Съветите за справяне с отделни части от играта, с които завършват повечето глави, обаче ще са от полза на нови играчи, които тепърва ще се запознаят с трудността на играта от първа ръка.\nМакар определено да експлоатира нинджа-манията от 80те и интересът към видео-игри от времето си, „Ninja Gaiden“ е по-добра адаптация от повечето средностатистически спин-оф романчета и представя вълнуващо приключение. Като цяло считана за най-добрата книга в поредицата Worlds of Power, „Ninja Gaiden“ е приятен начин да убиете малко време, и бих я препоръчал както на зажаднелите за екшън почитателите на нинджи, така и на всеки геймър.\nPosted in ДругиС етикети английски, Ninja Gaiden, роман\nPrevious Article „Приключенията на Минерва Минт“ от Елиза Пуричели Гуера\nNext Article Комиксите за Илийчо и Август от Сотир Гелев и Пенко Гелев


Страничките на Марта :: par excellence\n19.12.2011 11:11 - par excellence\nПрочетен: 22431 Коментари: 74\tГласове:\nПоследна промяна: 30.09.2012 16:38\nВ смисъл на предимно, за обобщение на декември, заради парфюмите на зимата и не на последно място - за пълния смисъл на една черна котка.\nНоември не беше мъглив, но декември навакса. Мъглата не помогна много в търсенето на коледния дух. Явно беше, че се е натресла да пречи, да омотава и да вкисва, а Коледата приближава все по-бързо и търсенето тук и там, навред става все по-трескаво. Насам-натам из мъглата с блуждаещ вид се мотаеха и други хора, кучета и котки. Както си търсех още в началото на декември попаднах в едно много уютно магазинче - островче южно и цветно, цялото от обли камъчета...От там си тръгнах освен с книжка и артистични камъчета и с една котка. Котка, ама chat! Chat, съвсем noir.\nистинска chat noir от майсторката на думи и човечета за щастие Мария\nПокрай френското заглавие на котката се сетих за парфюма със същото име - Ша ноар, който беше много популярен в детството ми - потърсих снимчица и открих!\nГледай ти! Тъкмо така си изглеждаше. Под снимката е статията - от руски сайт, а как е на руски парфюм - духи! Значи нищо случайно няма и човек като тръгне да търси par excellence - само как намира!\nТа ако зимата е навита на парфюм ша ноар - моля, ако предпочита традиционните си с портокалови, канелени, джинджифилови нотки - да заповяда, няма да я връщаме. В планините вече вали сняг, та с посрещането сме съвсем готови. Всичко върви по план. Дори ни се намират предварителни репетиции с коледни сладки, саможертвени молски пазарувания, компания от мечета за подаръци и червени коледни чорапи на краката, а и коледна шапка току под ръка. Само да си забрави духа! Ще и припомня!\nПарфюмът на зима\nТази година с мирис на мандарини,\nкарамфил и ванилия,\nджинджифил и канела,\nдюли и ябълки,\nот аромати цял карнавал,\nнещо, което е ретро,\nоще един задължителен\nза par excellence\nс няколко лъча,\nв специална жилетка-\nв небето поръчана,\nс облачна плетка\nза парфюма на зима -\n(Какво значи зима\nбез мирис на сняг?\nПропуснах да прибавя в парфюма на зимата зеления мирис на коледното дърво. От години за празниците си взимаме и украсяваме живо дръвче, което после садим. Елите се хващат трудно, затова през годините сме украсявали бор, смърч, кедър. Миналата година беше кедър. Хвана се! Тази година търсихме сребристо дръвче, но нямаха в разсадника. Взехме малка ела или смърч, не съм съвсем сигурна. По-скоро е смърч. За първа година имам оригинални украшения от сламки - чувала съм, че първите елхи са се украсявали точно с такива играчки\nсъс сигурност символизират слънцето и плодорието ( и ето днес извикаха слънцето;)\nАко зависеше от мен цялата елха щеше да е в такива простички украси, сътворени с природни материали, но децата си обичат гирляндите и лъскавите играчки. Аз пък ще завържа няколко канелени пръчици за баланс. Така всички ще сме доволни.\nТри часа след влизането на зимата - сняяааг! Сутринта изглеждаше съвсем несериозно валежче, обаче като влезе зимата и явно взе нещата в свои ръце - сега вали почти хоризонтално - вятърът вее и мете снежинките, валежът замрежва изгледа, пейзажът белее...\nотново се пусна снежната магистрала - с едно широко платно, отворено от север на юг:)\nзаех се да правя кантучини - още щом видях рецептата бях сигурна, че ще се пробвам, доста амбициозно, но си струвашe дори само заради аромата\n...отделно днес съм много доволна от booktrading - за два дни, по Коледа - няма 48 часа откак подадох заявка и книгите бяха доставени, на всичко отготе работят евтино - значи може и в България да се работи професионално, това също е подарък...Като уханно допълнение една Коледа в чаша\nА като годишен десерт за душата - в края на декември едно пътуване към заветното море (не беше много завет - хвана студ все едно като в приказката на Андерсен, на 26 -и се събудихме във владенията на снежната кралица, всички дървета и храсти бяха като от кристална захар, сякаш звънтяха, експресът закъсняваше твърде сериозно, студд, бахър и отгоре, но стигнахме - винаги си заслужава всичкото търпение, чакането, мръзненето, неуредиците - море!)\nДенят 27-и си го изпросих от слънцето - съвсем друга работа, цял ден по улиците, при морето, два пъти даже, нямаше как да не направим и нощно посещение, Бургас си го обичам безпределно по всяко време, въздухът му си ми е близък, всяка улица знае стъпките ми, но такъв украсен, спретнат и празничен рядко съм го виждала - тържествен, предновогодишен.\nМоже спокойно да се върви с ботуши по пясъка - по междата между суша и вода, по бляскавата нишка на най-голямото събитие!\nПреди две години по това време пак бяхме В Бургас с децата и си взех такъв блестящ ден - диамант, измъкнат от ноктите на зимата, иззет от мъглата -приказен декемврийски ден с море\nПодаръци да има за всички от сърце! Най-вече здраве! Мир, любов и път!\n1. magicktarot - Еееййй, ама как успяваш наистина да уловиш Духа на Месеца, Дора-Марта! :)\nИ за я харесвах Черната котка! За другите аромати няма да говоря - невероятно поетично описание си им направила!\n2. martiniki - magicktarot - поздрави с дъждовен аромат и за теб :)\nот много лутане ще да е, чак под кожата му съм се намъкнала, на декември;))\nСъвсем близко е\n3. sande - Поздрави, Мартиники, тук, в Банкя, вече вали пухкав коледен сняг...\nКомините във Вердикал пушат и ако нещо може да се надуши, това е мириса на пушек от дърво. Това е парфюма, който витае много дискретно около нас.\nПоздравления за хубвия постинг!\n4. martiniki - sande - охо, това е дървесната нотка на черната котка;))\nдъжд е при нас от тъмно, а само на няколко километра към Казанлък вали мимолетен сняг\n5. makont - Изобщо, да мирише на зима!\nМного красив постинг, Мартиники, пак ме стопли някак си. Усмивки от мен!\n6. topsyturvy - Ех, аз ще чакам този парфюм да го уловиш в снимка...\nза да ароматизирам плажа при мен...със снежинки,\nмного мило описваш духа на Рождество. :)))\n7. stela50 - Здравей , Марти ... Влюбих се в черната котка ,\nв постинга за декември , който почти не усетих\nкак бързо отминава ... А парфюмът на зимата\nе с неповторим аромат ...\nс облачна плетка ... Много е хубаво .\n8. martiniki - makont\nутре е Игнажден - на прага е значи:)\nДа ти замирише:)!\n9. martiniki - topsyturvy - и аз, (ех, все римувам ника ти със "сто пъстърви", а от там и представата за планински поток)\nнека да кацнат, засега ти изпратих други, звездни:)\n10. martiniki - stela50 - здравей, Стела,\nи аз така, още щом я видях в блога на Мария тутакси харесах и заисках черната котка, мина време и вече бях забравила, затова още по-приятно ме изненада на премиерата с тази шаноарка\nчовечетата, които шие, са страхотни, забележителни зареяни усмивчовци, точно като майка си:)\n11. aqualia - Ох, че е хубаво при теб!!!\nЗамириса ми на вкусни курабийки, сняг и Ша ноар!\nТук само на Везувий има сняг, иначе Коледния дух е по магазините и в сърцата на "наполетанците"!!!\n12. indi - :))\nСъс страхотна котка си се сдобила!:)Ша ноар парфюмът винаги ме присеща за един каприз на брат ми когато беше малък..Бяхме го водили на детско утро в едно читалище и изгледахме анимационното филмче " Лебедово езеро" Много хубаво филмче! Там имаше две катерички- Ханс и Маргарита,големи сладури..След филма брат ми се тръшна,че иска плюшена една такава Маргарита и тръш тръш точка по въпроса.С много обикаляне из де що знаех столични магазини му купих една.От онези тежките,едновремешни плюшени играчки..Но сполучлива и що годе прилична на Маргарита..:) Та от кеф,че сдобил се е, реши да я поглези и ... беше излял цялото шишенце Ша ноар на майка ни върху нея.Не се дишаше от миризма в цялата къща! По спешност наложи се душ да взема Маргарита и сума време вися за ушите на простора, и...пак ...ухаеше!:))\nХареса ми твоя зимен парфюм!:) И елхичките!:)\nидват хубавите Коледни празници с приятните ухания не само в кухнята!\n14. monna1 - Олееее....\n.....във вихъра на танца си, чак при мен замириса на целия коктейл от аромати,\nа Chat noir - ретро но става...:))) Марти, особено, когато е духи!!!:)\nУсмивки по вечерно време!\n15. martiniki - aqualia - радвам се да те заразя;))\nне помня как мирише Ша ноар, имаше някакво дезодорантче Капри, него сякаш повече купувахме, а мама имаше едно голяямо и красиво шише във формата на кулата на Кремъл ли, не съм сигурна, но то миришеше години след като в него нямаше никакъв парфюм\n...намерих снимка - ето го\n( и сега може да се купи:)\n16. martiniki - indi - супер случка, със силен аромат ;):))\nбила си грижовна кака, затова те усещам така близка, не е лесно да си голямата, откак се помня все отговарях за сестра ми, после за брат ми, обременително си е\n17. martiniki - magnoliya - поздрави и за теб! зимните аромати\nса ми слабост, обичам сутрин да беля грейпфрут - после ръцете дълго миришат свежо, а през деня ей така мандаринки отварям, портокали - аромати като малки празници\n18. martiniki - monna1 - днес пак такава мъгла ни е налазила\nмечтаех си за друг бял полазник, но не би\nвъпрекизмa си викам на помощ и ти се усмихвам! Хубав ден!\n19. monna1 - Марти,\n...ти си духовен човек, мъглата ще се вдигне и Силата на Светлината ще\nПри мен зимата е с дъждобран, както при теб. Как чакам да й видя небесната плетка на новата жилетка!:)))\n21. hel - Коктейл от аромати! Невероятен ...\nКоктейл от аромати! Невероятен парфюм си сътворила!\n22. martiniki - monaliza121 - днес е слънце\nусмихна се бляскаво:) Светъл да е и за теб!\n23. martiniki - hel - благодаря ти\nзабравих да добавя свежия зелен аромат на живата елха, вчера вече я украсихме и ще кача портретче:)\n24. aqualia - Руските "духи" миришеха много силно...\nЗатова и казват,"мирише на рускиня". не искам да ги обиждам, такава им била парфюмерията, не са пестели от нищо.\nChat Noire , на Odol, в момента може да се намери само като празно шишенце... което струва около 80 долара, ахах! Това, което продаваха у нас беше имитация... и миришеше доста натрапчиво...\nМайка го разреждаше с нещо и го облагородяваше, нали е аптекарска дъщеря...;) Спомени... Хубави празници ти желая!\n25. monna1 - Ами, да!.....\nДобавяй, добавяй - снимки, аромати, клипове - всичко що душа ти сАка!!!\nСменяй аватари, да има разнообразие и да се шава... То, шило в торба седи ли?!?***\n26. martiniki - aqualia - Лиа:)\nнямам спомен от аромата на "Ша ноар" освен, че беше силен, натрапчив, чак тъмен\nХубави да са и твоите празници! Пълни!\n27. kasnaprolet9999 - Чудесен постинг от всичко има в н...\nЧудесен постинг от всичко има в него, та даже черна котка и стихче за парфюм.\nСъвсем наскоро и аз се жертвах и влезнах в един мол, в близост до нас. Обикалях близо 2 часа и накрая колената ме заболяха от ходене, но нищо не купих. Имаше тук таме нещо хубаво, но цената необосновано висока, останалото и да ми го подаряха, нямаше да го взема, пълни боклуци. Накрая си купих няколко играчки за елха и се изнезсох с първа ракетна за вкъщи. Зарекох се да не ходя на такива снобарски места и да си губя времето :)))) Весели празници!!!\n28. martiniki - monna1 - шилото шие и стяга палтото, скоро навън ще излиза защото\nздравей, Мон! Добавям, нали на декември правя обобщение, а то динамично време, празници, стават разни неща:)\nАватара сменям, така бих сменяла и пердетата, да не омръзва/м (на себе си също), че човек от себе си няма как да избяга\n29. martiniki - kasnaprolet9999 - Весели празници!\nздравей, пролет в зимата! вали сняг откак ти писах отатък, не натрупва, но е доста студено, смятам да отивам да го поздравя\n30. monna1 - Така си е, през декември всички сме много активни...\n....то и аз "шетам", но този път само на Балканите, т.е. все съм си у нас:))))\nТук вали дъжд и е студено и ветровито, снегът не е дошъл, все още.............\n31. aqualia - Весела Коледа, Дора!\nТези песни са от времето на "Ша ноар" - поздрави от сърце\n32. tili - Защо ли нямам спомен от\nChat Noir, ама канелата ми е любима - аромат точно на коледни сладкиши:)\nМного уютна зима, Дора, направо да се гушне човек край елхата ви.\nИ като ти гледам десктопа - все едно че е моя - напраскан с какво ли не открай докрай;-))))\nХубави празници, здраве и късмет!\n33. martiniki - aqualia - благодаря, Лия!\nВече е снежно, а как духа само - смразяващо!\n34. martiniki - tili - вярно съм изяла т-то :)\nТъкмо сега никак не е уютно с този натрапник вятър - отвсякъде се провира, но вярвам, ще се кротне до утре!\nБлагодаря ти, Тили! И за великолепната разходка из Малта - много те бива в пренасянето. Нещо не работеше сутринта сайта, не ми прати коментара, та сега ти го изпратих пак...\n35. tili - И аз съм бързак:)\naqualia го е написала правилно! Божеее! 80$ за празно шишенце! Светът наистина е полудял:))\nИмам си два коментара, Дорче, благодаря ти! Весели празници!\n36. feishtica - Леко...\n...и доколкото мога благородно ти завиждам за силата да търсиш коледния дух. И аз го търся, ама повече си преча да го търся.\nСамо ти си способна да видиш в облаците топличка жилетка, вместо нисък таван, похлупак и там разните клаустрофобични неща, които виждаме повечето хора.\nОт песента на Емил Димитрое останах без думи. Някой е дръзнал да пее за Коледа, за СВЯТАТА Коледа по соца?!?! И някой друг е дръзнал да му запише песента?!\n37. feishtica - Π.Π.\nДа се похваля, че наскоро и аз взех, че влязох в кухнята с градивни намерения (обикновено влизам само с деструктивни) и направих една млечна баница по гръцка рецепта. В Гърция е много популярен сладкиш. Ядох на гръцкия щанд на един коледен базар и ми хареса, та реших да направя. И да не повярваш, ама взе че ми се получи. Чак го изядоха гостите - украсявачи на елха. Пък аз като се знам каква съм напаст в готвенето, ги бях предупредила, че има достатъчно неща за ядене, за да им се налага да ядат моя сладкиш.\n38. martiniki - feishtica - няма начин\nиздирва се ден след ден, малко по малко, кога по-успешно, кога не...днес до обяд биваше, после не толкова, но пък като съм разстроена чистя, така че пак имаше полза\nпесента съвсем случайно ми попадна, не бях я чувала до оня ден\nбраво на теб! конструктивно да ти е в кухнята все! :)\n39. megg - Ей, Марти! :))\nБлизо е Коледа, на един ден път. И бяла идва, и - приказна. ( Макар че край морето снежинките си поиграха за малко във въздуха, после вятърът ги грабна и ги понесе нанякъде.)\nВесели празници, с ухание на канела ( Мнооого обичам! ), на портокал и елхови приказки! :)\nБлагодаря ти за хубавото стихотворение и за коледните песнички!\n40. inel379 - Твоят зимен парфюм омайва със свежест!\nПриродата си знае работата, затова и дъждът предколедно премина в сняг!\nШарка ни ошари,\nно не пропуснахме да направим снежен човек\nот нейните бели дари!\nС дъх на сармички, ябълков пай и любов\nкъм теб е празничния ни благослив!\nМного настроение за празника!:)\n41. georgibogdanow - Привет, мартиники,\nизмежду всички прекрасни неща, които си споделила с нас, си избрах коледните сладки :)\n42. martiniki - megg\nднес е толкова тихо, сякаш целият свят се е заслушал и очаква Коледата, надява се да чуе звънчетата на шейната\nпреди години писах едно стихче, провокирана от петгодишната си дъщеря (сега е на 12 и е мноого пораснала) Поздравявам те и ти желая ароматни, светли и топли празници!\n"... Дядо Коледа го обичам. И дядо Господ. Тия двамата са много добри...с децата..."\nКак само ме замисли, дъще.\nСега е време щедро, широкопръсто.\nСега и добротата е насъщна.\nСветът под масата минава, тъй невръстен.\nИ мисля си за "тия двамата",\nкоито чисто каза ми "обичам, мамо",\nкак ти се припокриват. Иззад рамото\nна дядо Господ, как строг е само,\nусмихнато наднича дядо Коледа.\nИ той е белобрад и беловежд,\nно как цял светнал е и как е свеж.\nИ дрехите му не са дълги, бели,\nчервени са и греят ярко, смело.\nИ може би в съзнанието на детето,\nкоето толкова е светло, непревзето,\nтия двамата са слети в един- единствен дядо.\nИ Дядо Господ се усмихва с радост.\n43. martiniki - :)) и нел\nи тук е същото - едва наръси, но довечера ще отидем малко по-нагоре, да видим повече сняг и коледари да ни влязат, ако стигнат:)\nПрекрасни празници ти желая и добра година да е 2012\n44. martiniki - georgibogdanow -\nте и в къщи така предимно сладкишите ми харесват, не стихчетата:)\n45. feishtica - Мартичка,\nВесели празници ти желая! Да нямаш отърване от коледния дух, да сте живи и здрави ти и любимите ти хора и по-малко да чистиш догодина. Не е нужно сичко да блести кат в аптека пък начи.\n46. martiniki - feishtica - :))\nслагам си перлите и отивам да правя коледен кекс, тъй ами - в кухнята, ама със стил ала Джулия Чайлд;))\nБлагодаря, Мария! Желая ти щастливи празници и одухотворена следваща година! Здраве, мир и..!:)\n47. magicktarot - Дора-Марта! Поздрави и пожелания за Светла Коледа и тук!\nБъдете здрави, щастливи, творящи и обичащи! Прегръдки!:)\n48. ckarlet - Весела Коледа и от мен!\n49. iliada - Честита Коледа, мила! Най-ис...\n50. kostadinovd - Честита Коледа и от мен !\n51. martiniki - magicktarot - прегръдки, Соня! Честита Коледа!\nСветла, топла, животворяща!:)\n52. martiniki - ckarlet - весела да бъде,\nсветла да пребъде!\n53. martiniki - iliada - благодаря, Или!\nДа ти се връщат пожеланията! Бъди щастлива!\n54. martiniki - kostadinovd - честита!\nВесела Коледа! Щедри и шарени дни!\n55. ckarlet - Весела и много щастлива Коледа!\n56. monna1 - Ехооо..........\n....как е накантучиненоооо, браво на неуморната домакиня!!!!\nЛичи си, че е Коледа с италиански привкус!\nБрависимо, амика миа!:)*\nЧестита и светла Коледа, Марти!\n57. dana55 - толкова е уютно при теб...\nтолкова е уютно при теб...\n58. ametist - марти,\nЧестито Рождество, миличка!\nНито повече, нито по-малко, остани си такава, Душичка.\nУсмихната и лъчезарна:)\nпп. имам да наваксвам писмо, тази вечер се очертава;)\nЦелувки и ореховки*\n59. monna1 - Марти,\n...ех това море!!! Любов е, вижда се!*\n60. martiniki - monna1 - привет, Мон, минах по твоите пътечки\nнаправихме клипчета,за да си вземем малко от празничното настроение на украсения град\nтакова едно пътуване с връщане, и пак на гости у дома\n61. martiniki - dana55 - :)\nИ при теб е винаги светло и уютно, Дани!\n62. martiniki - ametist - хей\nи аз успях да ти пиша:)\nДушичка не ща да съм, ама на...все си спомням един разказ на Чехов - Душенка ли беше, героинята е една такава луна...душичка, добре, че имам деца, тя нямаше\n63. bven - Честити Коледни и Новогодишни празници...\nс Черна Котка или бял котарак - нека да е здраве за всички пак!:)))\n64. 4aiotgluhar4e - Честита Коледа!\nПожелавам ти целогодишен парфюм на спокойствие и щастие и успешна 2012-та :)\n65. malchaniaotnadejda7 - Честита Коледа, Доре!\nБлагодаря за настроението и мириса на море и зима, на Морето, което, по думите на Христо е най-голямото събитие, за рецептата на кантучините... за "петият елемент", за неаписуемото, несравнимото "par excellence":\nс облачна плетка"\nВесело посрещане на Новата година! Да е здрава, честита, вдъхновена и плискаща могъщи и светли вълни на любов и късмет! А лично за теб - много сбъдната! Сурва, сурва, весела година и догодина със здраве!:)\n66. injir - Честита Коледа и весела Нова год...\n67. martiniki - malchaniaotnadejda7 - честита Коледа, Наде - благодаря ти за пожеланията\nи весело посрещане на Новата година - здраве ти желая, мир, любов, вдъхновение и въобще живот парекселенс:)\n(Стихотворението на Христо Фотев е скрито под най-голямото събитие:)\n68. martiniki - 4aiotgluhar4e - благодаря!\nДа ти се връща! Година с любим аромат, прекрасна на вкус и на цвят!)\n69. martiniki - bven - здраве да е!\nМир, любов и радост!\n70. martiniki - injir - честита!\nВесело посрещане и успешна 2012 г. !\n71. zvezdichka - При теб има\nот всичко Доре - ухае на вкусни и ароматни сладкиши, интересни сламени играчки се усмихват от елхата :), зимата вие ли вие от високото, а морето изглежда едно такова ласкаво, сняг не видяло.\nА в Балкана всичко беше побеляло. Такава пързалка си направихме, че след нея имаше натъртвания по всички части и понакуцване :). Ама си беше голяма емоция.\n72. mmmmmmmmm - Везамам си я тази\nМоя е!:)Красива!:)Мразовита!:)Снежна!:)С мирис на море!:)Канела!:)\nПразнично ми стана!:)\n73. martiniki - zvezdichka - Цане\nнека има от всичко и в кошницата на новата година! Най-вече - здраве като ябълка голяма и червена, обич като портокал - объл и ароматен и спокойствие - като хляб:)\n74. martiniki - mmmmmmmmm - вземай:)\nПразнично сърце ти желая!


Author Topic: Предложения за маршрути при ремонти (Read 20478 times)\n« Reply #180 on: 16.03.2016, 16:20:28 »\nМаршрутът на 204 няма смисъл да се променя, необходимо е само сгъстяване до около 4-5 максимум 6 минути пик, 8-10 извън пик и празник в краен случай до 12 минути празник и 15-20 вечер в краен случай до 22-23 изцяло със съчленени автобуси.\n« Reply #181 on: 16.03.2016, 17:25:04 »\nV.Pechev. не е нужно А83 да е по Каблешков. Причини:\n1.Да, не е нужно толкова редовен автобус.\n2.Единственият начин да е по Каблешков е през НЦ по Рехабилитация, което не е вариант, защото ще дублира А73.\n« Reply #182 on: 29.03.2016, 17:51:24 »\nQuote from: V.Peichev on 16.03.2016, 16:20:28\n... изцяло със съчленени автобуси.\nТова може да се случи след края на концесията.\n« Reply #183 on: 21.08.2016, 16:18:50 »\nУстанових, че щеше да е най-удобно витошките автобуси от Зоопарка да се движат по маршрута на А94 до НДК вместо до Зоопарка през бул. "Никола Вапцаров". Пробегът е по-къс - 2.1 срещу 3.6 километра, а да не говорим за удобството за пътниците. Крайно време е системата да се разчупи и да започне да мисли повече за клиентите си и по-малко за кръгчетата на джипиеса.\nДа, знам, че крайградски линии не трябва да навлизат в центъра, но в случая можеше да се направи изключение поради по-добрата свързаност с метрото. Връзката с А83 се заменя с А102, а другите връзки си остават. В момента маршрутите противоречат на транспортната логика и рядко виждам пълни автобуси в Хладилника.\n« Reply #184 on: 21.08.2016, 20:04:08 »\nКак така ще се стига до НДК с едно билетче! Трябва да се дупчат най-малко по две в посока! Според СО.\n« Reply #185 on: 21.08.2016, 21:35:54 »\nНай-доброто решение щеше да е от Симеоновско Шосе по Екатерина Ненчева, Могилата, Сребърна и кръгово обръщане около Парадайз Мол. Така се запазват удобни връзки с 83, 88, 120, ТМ10 и МД2 като се избягва навлизането на крайградски автобуси в центъра, намалява се пробегът и се избягват задръстванията между Семинарията и НДК, втората и третата улица са достатъчно широки за безпроблемно минаване на единични автобуси.\n« Last Edit: 21.08.2016, 21:41:51 by V.Peichev »\n« Reply #186 on: 27.10.2016, 01:56:17 »\nНе само в София я има тенденцията да не се осигурява първо обхода после големият ремонт. За кв. Витоша- Хладилника - Кръстова вада - много по-лесно и логично е първо Могилата- Парадайз да се облагороди, да се сметне светофара и тн после да се затвори Черни връх. Чудя се как така години наред никой не се захвана да увеличи изходите от Сребърна/Хенрих Ибсен към Околовръстното. Че то до някъде си има улички и черни пътчета. Излишно целия трафик се тъпче на три пункта- Симеоновско, Черни връх и България. Сега само два... Ха е станал инцидент (пръсне се тръба, обърне се камион) 1/4 София ще замръзне в задръстване. Та по-редно беше да се оправят и облагородят ул. 420 (продължение на Луи Айер), ул. Никола Крушкин, ул. Емилиян Станев, Филип Кутев, Могилата и към Флора Кънева. Така да има няколко изхода към околовръстното мисля, че няма да има задръствания. Не мога да си обясня тази политика и архитектура да се събира трафик по едни и същи места и да стават колони.\nТа при по-нормални условия не виждам пречка автобуси да си минават през кв. Витоша, дори като редовен маршрут.\n« Reply #187 on: 19.01.2017, 20:33:29 »\nНе е съвсем свързано, но мисля, че повече хора ще го видят тук - https://consultations.tfl.gov.uk/\nДали някога ЦГМ и СО ще узреят да направят предварително обсъждане на предстоящи експериментални автобусни промени. Така ще има повече информираност, когато се пускат нови линии (А304) и ще може да се прецени дали планувани промени биха се приели от пътниците (А110). Смятам, че няма да коства много да се добави секция "Планирани маршрутни промени" и да се администрират получените отговори. Така ще се избегнат безумни решения като предложеното преди време разделяне на А72, което изтрая два-три дни, и гимнастиките около бл. 202 в Младост.